

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO 2008 M. SAUSIO 17 D. ĮSAKYMO NR. V-50 „DĖL MEDICININĖS REABILITACIJOS IR SANATORINIO (ANTIRECIDYVINIO) GYDYMO ORGANIZAVIMO“ PAKEITIMO**

2021 m. rugpjūčio 9 d. Nr. V-1829

Vilnius

1. P a k e i č i u Medicininės reabilitacijos paslaugų etapus. Suaugusiųjų atrankos ir siuntimo į medicininės reabilitacijos sveikatos priežiūros įstaigas tvarkos aprašą. Medicininės reabilitacijos paslaugų suaugusiesiems teikimo bendrųjų reikalavimų aprašą, patvirtintus Lietuvos Respublikos sveikatos apsaugos ministro 2008 m. sausio 17 d. įsakymu Nr. V-50 „Dėl medicininės reabilitacijos ir sanatorinio (antirecidyvinio) gydymo organizavimo“:

1.1. Papildau 161 punktu:

„161. Tais atvejais, kai į ASP įstaigą, teikiančią medicininės reabilitacijos paslaugas, pacientas atvyksta pakartotinės ar palaikomosios reabilitacijos, ASP įstaiga turi jam priskirti asistentą – toje įstaigoje dirbantį socialinio darbuotojo padėjėją, socialinį darbuotoją ar, jų nesant, slaugytojo padėjėją. Asistento funkcija – pakartotinės ar palaikomosios reabilitacijos metu neįgaliam pacientui padėti vykdyti veiklas, kurių dėl negalios jis negali atlikti savarankiškai.“

1.2. Papildau 26.2.12 papunkčiu:

„26.2.12. asistento paslauga neįgaliam pacientui (teikiant pakartotinės reabilitacijos III paslaugas).“

1.3. Papildau 27.2.10 papunkčiu:

„27.2.10. asistento paslauga neįgaliam pacientui (teikiant pakartotinės reabilitacijos II paslaugas).“

1.4. Papildau 30.2.8 papunkčiu:

„30.2.8. asistento paslauga neįgaliam pacientui.“

2. N u s t a t a u, kad šis įsakymas įsigalioja 2021 m. lapkričio 1 d.

Sveikatos apsaugos ministras Arūnas Dulkys